Document ID: 31982R2480

KOMISSION ASETUS (ETY) N:o 2480/82,
annettu 13 päivänä syyskuuta 1982,
asetuksen (ETY) N:o 1822/77 muuttamisesta, siltä osin kuin kyse on maito- ja maitotuotealan yhteisvastuumaksun perimisestä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisvastuumaksusta ja markkinoiden laajentamiseen tarkoitetuista toimenpiteistä 17 päivänä toukokuuta 1977 annetun neuvoston asetuksen (ETY) N:o 1079/77(), sellaisena kuin se on viimeksi muutettuna asetuksella (ETY) N:o 1189/82(), ja erityisesti sen 6 artiklan,
sekä katsoo, että
komission asetuksen (ETY) N:o 1822/77(), sellaisena kuin se on viimeksi muutettuna asetuksella (ETY) N:o 1661/82(), 4 artiklan 3 kohdassa säädetään, että 3 artiklan 3 kohdassa tarkoitetut toimenpiteet toteutetaan 4 artiklan 1 ja 1 a kohdassa tarkoitettujen yritysten osalta viimeistään neljänkymmenenviiden päivän määräajassa vuosineljänneksen päättymisestä tai saman artiklan 2 kohdassa tarkoitettujen yritysten osalta kalenterivuoden päättymisestä; saadun kokemuksen perusteella edellä tarkoitettu määräaika on osoittautunut riittämättömäksi yrityksille, jotka täyttävät velvoitteensa vuosittain; sen vuoksi olisi suotavaa säätää jälkimmäisille pidempi määräaika, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1822/77 4 artiklan 3 kohta seuraavasti:
"Edellä olevissa kohdissa säädettyjä säännöksiä sovellettaessa 3 artiklan 3 kohdassa tarkoitetut toimenpiteet toteutetaan viimeistään, tapauksen mukaan:
- neljänkymmenenviiden päivän kuluessa kyseisen vuosineljänneksen päättymisestä,
- kyseisen kalenterivuoden päättymisestä seuraavan toukokuun 15 päivään mennessä."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä syyskuuta 1982.

Labels: 17
6